Phrases de risco e securitate

Le phrases de risco e securitate, etiam cognite como phrases R/S, son un systema de codices de risco e phrases pro describer le riscos del composito chimic periculose. Le phrases R/S consiste de phrases indicante de riscos specific (R) e consilio de securitate (S). Istes litteras son sequete de un numero, cuje combination ha le mesme significato in differente linguas.

 Exemplo 
Le codice de R/S de acido chlorhydric fumante es:
R: 34-37 S: 26-36-45.

Le phrases correspondente in Interlingua son:
Riscos
R34 Provoca ardituras.
R37 Irritante pro le vias respiratori.
Securitate
S26 In caso de contacto con le oculos, lavar immediatemente con multe aqua e consultar un medico.
S36 Usar vestimento protective expediente.
S45 In caso de accidente o de indisposition, consultar immediatemente un medico (si possibile, monstrar le etiquetta).

Le tractos de union separa le numeros del phrases distincte:
R34-37 Provoca ardituras,  irritante pro le vias respiratori.

 Ligamines externe 
 Phrases de securitate e risco chimic in 23 linguas europee.
 Directiva 2001/59/CE